*Na temelju članka 5.Pravilnika o načinu osnivanja, zadaćama, djelokrugu i načinu rada školskih sportskih društava ( „Narodne novine“ , broj 13/04) i članka 63. Statuta Trgovačke i tekstilne škole u Rijeci, Školski odbor Trgovačke i tekstilne škole u Rijeci, na sjednici održanoj 26. svibnja 2014. godine donio je*

**POSLOVNIK O NAČINU OSNIVANJA, ZADAĆAMA, DJELOKRUGU**

**I NAČINU RADA ŠKOLSKOG SPORTSKOG DRUŠTVA „SPRINT“**

**I. OPĆE ODREDBE**

**Članak 1.**

Poslovnikom o radu školskog sportskog društva Trgovačke i tekstilne škole u Rijeci

(u daljnjem tekstu: Poslovnik) uređuje se rad Školskog sportskog društva ( ŠSD ) „Sprint“, treninzi u klubu, sportovi koji se treniraju u klubu, raspored treninga i grupa koje su zastupljene u treninzima, te treneri, odnosno stručne osobe koji provode treninge.

**Članak 2.**

Školsko sportsko društvo organizira sportske aktivnosti po sekcijama.

Školsko sportsko društvo može organizirati bilo koje sportske aktivnosti (sekcije) ako učenici pokazuju interes za tom aktivnošću.

Školsko sportsko društvo donosi odluku koje će sekcije djelovati u tekućoj školskoj godini i natjecati se.

**Članak 3.**

*Rad u školskom sportskom društvu je izvannastavna aktivnost škole koja se ostvaruje*

*kao:*

- *rad u školskom športskom društvu*

- *treniranje učenika/ica društva*

- *sudjelovanje na natjecanjima u Školi i izvan Škole*

**Članak 4.**

Izvannastavna djelatnost iz članka 2. Točke 1. ovoga Poslovnika

obuhvaća rad s učenicima, suradnju s nastavnicima i stručnim suradnicima te pripremanje treniranje djece u školskom sportskom društvu.

**II RAD U ŠKOLSKOM SPORTSKOM DRUŠTVU**

**Članak 5.**

Rad u školskom sportskom društvu iz članka 2. Ovoga Poslovnika obuhvaća:

1. Tehnike igre
2. Taktike igre
3. Pravila igre

**III UPRAVLJANJE RADOM ŠKOLSKOG SPORTSKOG DRUŠTVA**

**Članak 6.**

ŠSD ima voditelja (u daljnjem tekstu: voditelj ŠSD-a) kojega imenuje i razrješava

Školski odbor na prijedlog ravnatelja.

Za voditelja ŠSD-a može biti izabran zaposlenik škole koji ispunjava uvjete za

učitelja odnosno nastavnika tjelesne i zdravstvene kulture prema posebnim

propisima.

Voditelj ŠSD-a zadužen je za planiranje i organizaciju provođenja izvannastavnih

školskih sportskih aktivnosti koje su dio programa rada ŠSD-a.

**IV ČLANOVI ŠSD-a**

**Članak 7.**

Članovi ŠSD-a su:

• voditelj ŠSD-a, nastavnici i stručni suradnici koji sudjeluju u radu ŠSD-a,

• učenici škole koji su učlanjeni u ŠSD.

**Članak 8.**

Voditelj/ica ŠSD predlaže Godišnji plan i program ŠSD ravnateljici Škole, te vodi evidenciju o : broju učenika/ica unutar pojedinih sekcija, dolascima učenika/ica na treninge, broju treninga ( održanih/neodržanih), broju natjecanja i uspjehu na natjecanjima.

Voditelj ŠSD Plan i program rada ŠSD treba predati ravnateljici na početku svake školske godine.

**Članak 9.**

Voditelj Školskog sportskog društva :

* Saziva sjednice Školskog sportskog društva
* Utvrđuje prijedlog dnevnog reda sjednice
* Priprema i razmatra materijale za sjednicu
* Vodi sjednice Školskog sportskog društva
* Vodi računa da se sjednice održavaju u skladu sa zakonskim odredbama te odredbama općih akata
* Skrbi o održavanju reda na sjednici te obavlja i druge radnje i poslove u skladu s ovim Poslovnikom

**Članak 10.**

Učenicima članovima ŠSD-a izdaje se iskaznica Hrvatskoga školskoga sportskog

saveza (u daljnjem tekstu: HŠSS), kojom se potvrđuje članstvo u ŠSD-u i identitet

učenika.

ŠSD vodi evidenciju članova ŠSD-a (u daljnjem tekstu: evidencija) u koju se upisuju

podaci o imenu, prezimenu i OIB-u učenika članova ŠSD-a, datumi njihova

učlanjenja odnosno prestanka članstva u ŠSD-u te datumi izdavanja i rokovi

valjanosti potvrda (uvjerenja) o zdravstvenoj sposobnosti učenika .

**V. EVIDENCIJA O RADU ŠSD-a**

**Članak 11.**

ŠSD vodi evidenciju o radu.

Evidencija iz stavka 1. ovoga članka treba sadržavati podatke o:

1. popisu aktivnosti,

2. broju učenika uključenih u pojedine aktivnosti,

3. broju školskih sportskih natjecanja na kojima je sudjelovao ŠSD,

4. broju sati rada ŠSD-a.

**VI. NATJECANJA**

**Članak 12.**

Sudjelovanja na natjecanjima u Školi i izvan Škole obuhvaća pripremu, treniranje, sudjelovanje i predstavljanje Škole na natjecanjima koji su u interesu učenika/ca Škole, te suradnja sa drugim ustanovama koje rade s mladeži u slobodno vrijeme, te se bave sportskom djelatnošću.

**Članak 13.**

U školsku dvoranu se smije ući samo u sportskoj obući, o čemu je za vrijeme treninga trener/ica dužan/na voditi računa.

**VII. PRIJELAZNE I ZAVRŠNE ODREDBE**

**Članak 14.**

O ispravnoj primjeni ovoga Poslovnika skrbe ravnatelj i voditelj ŠSD.

**Članak 15.**

S odredbama ovoga Poslovnika razrednici su dužni upoznati učenike/ice i roditelje, odnosno skrbnike učenika/ica.

**Članak 16.**

Jedan primjerak ovoga Poslovnika mora biti trajno istaknut na vidljivom mjestu u školskoj sportskoj dvorani.

Klasa: 003-06/14-01/05

Urbroj: 2170-56-02-14-05

U Rijeci, 26. svibnja 2014.

Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_

Martina Krstičević, prof.

Poslovnik je objavljen na oglasnoj ploči škole dana 28.05.2014. godine.

Ravnateljica:

\_\_\_\_\_\_\_\_\_\_\_\_\_\_\_\_\_\_\_\_\_

Antonija Bukša, dipl.oec.